मन्द

मन्द (apsis) किसी बड़ी वस्तु के इर्द-गिर्द परिक्रमा करती हुई किसी अन्य वस्तु की कक्षा में कोई चरम बिन्दु होता है। जब परिक्रमा करती हुई वस्तु केन्द्रीय वस्तु से सबसे कम दूरी पर होती है तो वह स्थान उपमन्द (periapsis) और वह स्थान जहाँ परिक्रमा कर रही वस्तु केन्द्रीय वस्तु से सर्वाधिक दूरी पर हो अपमन्द (apoapsis) कहलाता है।

कुछ विशेष वस्तुओं के लिये उपमन्द और अपमन्द की स्थिति को विशेष नाम दिये जाते हैं:
 सूरज की परिक्रमा करती हुई किसी वस्तु का उसकी कक्षा में सूरज से अधिकतम दूरी वाला स्थान उपसौर (aphelion, ऐपहिलियन) और सबसे निकटतम स्थान अपसौर (perihelion, पेरिहिलियन) कहलाता है
 पृथ्वी की परिक्रमा कर रही हर वस्तु (जिसमें चंद्रमा शामिल है) का कक्षा में पृथ्वी से निकटतम स्थान अपभू या पराकाष्ठा (perigee, पेरिजी) और दूरतम स्थान उपभू (apogee, ऐपोजी) कहलाता है
 सूरज के अलावा किसी अन्य तारे की परिक्रमा कर रही वस्तु का कक्षा में उस तारे से दूरतम स्थान उपतारक (apastron, ऐपऐस्ट्रॉन) और निकटतम स्थान अपतारक (periastron, पेरिऐस्ट्रॉन) कहलाता है
 किसी संहति-केन्द्र (center of mass) की परिक्रमा कर रही किसी वस्तु का कक्षा में उस तारे से दूरतम स्थान उपकेन्द्र (apocenter, ऐपोसेंटर) और निकटतम स्थान अपकेन्द्र (pericenter, पेरिसेंटर) कहलाता है

इन्हें भी देखें 
 उपसौर और अपसौर

सन्दर्भ 

कक्षाएँ (भौतिकी)